เอกสารหมายเลข................

**ระเบียบวาระที่ ๓ (เรื่องชี้แจง) เรื่อง นโยบายและผลการดำเนินงานตามพระราชบัญญัติควบคุม   
 การฆ่าสัตว์ เพื่อการจำหน่ายเนื้อสัตว์ พ.ศ.๒๕๕๙  
 --------------------------**

ด้วยพระราชบัญญัติควบคุมการฆ่าสัตว์เพื่อการจำหน่ายเนื้อสัตว์ พ.ศ.๒๕๕๙ ได้ประกาศในราชกิจจานุเบกษา เล่มที่ ๑๓๓ ตอนที่ ๘๕ ก เมื่อวันที่ ๒๖ กันยายน ๒๕๕๙ มีผลบังคับใช้เมื่อวันที่ ๒๕ พฤศจิกายน ๒๕๕๙ โดยมีสาระสำคัญ ได้แก่ อายุใบอนุญาตตั้งโรงฆ่าสัตว์ คราวละ ๕ ปี (จากเดิมไม่มีวันหมดอายุ) และกรมปศุสัตว์ได้มีนโยบายบังคับใช้กฎหมายอย่างเข้มงวด โดยสั่งการให้ปศุสัตว์จังหวัดอ่างทอง ดำเนินการตรวจประเมินโรงฆ่าสัตว์ตามกฎกระทรวงกำหนดหลักเกณฑ์ วิธีการ และเงื่อนไขในการตั้ง โรงฆ่าสัตว์ โรงพักสัตว์ และการฆ่าสัตว์ พ.ศ.๒๕๕๕ และขอความร่วมมือองค์กรปกครองส่วนท้องถิ่นพิจารณาการให้สัมปทานโรงฆ่าสัตว์แก่ภาคเอกชนอย่างรอบคอบ ถูกต้องตามกฎหมาย เนื่องจากมีการร้องเรียนว่ามีการกีดกันมิให้เกษตรกรในพื้นที่หรือพื้นที่ข้างเคียงนำสัตว์เข้าฆ่า ก่อให้เกิดผลกระทบ แก่เกษตรกร ไม่สามารถใช้บริการโรงฆ่าสัตว์ของรัฐได้ เกิดปัญหาการลักลอบฆ่าสัตว์นอกโรงฆ่าสัตว์

สำนักงานปศุสัตว์จังหวัดอ่างทอง ได้ดำเนินการตรวจประเมินโรงฆ่าสัตว์ในจังหวัดอ่างทอง รอบที่ ๒/๒๕๖๐ ครบถ้วน จำนวน ๕๐ แห่ง และมีการเฝ้าระวังโดยการเก็บตัวอย่างเนื้อสัตว์ และผลิตภัณฑ์ ส่งตรวจทางห้องปฏิบัติการ เพื่อตรวจสอบยาตกค้าง เชื้อแบคทีเรีย และเชื้อดื้อยาอย่างสม่ำเสมอ

-------------------------